বহুল আলোচিত এই হত্যা মামলার রায়ে অসন্তোষ প্রকাশ করে ভারতীয় বিচারব্যবস্থা নিয়ে প্রশ্ন তুলেছেন মামলার আইন সহায়তাকারী কুড়িগ্রামের পাবলিক প্রসিকিউটর অ্যাডভোকেট আব্রাহাম লিংকন। তিনি সংবাদ মাধ্যমে জানান, সুপ্রিম কোর্টের প্রধান বিচারপতি ফেলানীর বাবা নুরুল ইসলাম নুরুর দুটি রিট গ্রহণ করে একাধিকবার শুনানীর দিন পেছালেও চলতি বছরের ১৮ জানুয়ারি শুনানীর দিন ধার্য্য করেছে। আমরা আশা করতে পারি ভারতের সর্বোচ্চ আদালত ফেলানী হত্যা মামলায় একটা ইতিবাচক সিদ্ধান্ত দেবে যা উভয় রাষ্ট্রের জন্য মঙ্গলকর। তিনি আরো বলেন, আগের রায় ভারতীয় বিচার ব্যবস্থাকে প্রশ্নবিদ্ধ করেছে। এর ফলে সীমান্ত হত্যার ক্ষেত্রে বিএসএফ আরো বেপরোয়া হয়ে উঠবে। যা সীমান্ত ব্যবস্থাপনার ক্ষেত্রে চরম সঙ্কট তৈরি করবে। পূর্বের ওই রায়ের মধ্য দিয়ে বিএসএফ’র মতো একটা শৃঙ্খলাবদ্ধ বাহিনীর একজন সদস্যের অপকর্মের দায় গোটা বাহিনীর কাঁধে গিয়ে পড়েছে। আর এর দায়ভার এখন রাষ্ট্র হিসেবে ভারতের কাঁধে বর্তালো।